open-index/open-wikipedia-markdown huggingface dataset:
Μητροπολίτης Λευκάδος και Ιθάκης Θεόφιλος

Ο **Θεόφιλος** (κατά κόσμον Κωνσταντίνος Μανωλάτος) είναι Έλληνας επίσκοπος της Εκκλησίας της Ελλάδος, Μητροπολίτης Λευκάδος και Ιθάκης από το 2008.

## Βιογραφικά Στοιχεία
Ο Μητροπολίτης Θεόφιλος (κατά κόσμον Κωνσταντίνος Μανωλάτος), γεννήθηκε στις 31 Δεκεμβρίου 1963 στη Λευκάδα. Είναι Πτυχιούχος της Ανωτέρας Εκκλησιαστικής Σχολής Αθηνών και της Θεολογικής Σχολής του Πανεπιστημίου Αθηνών. 

Χειροτονήθηκε διάκονος το 1991 και πρεσβύτερος το 1992. Από το 1992 μέχρι και την εκλογή του διακόνησε ως Προϊστάμενος στον Ιερό Ναόν Αγίων Κωνσταντίνου και Ελένης Μοσχάτου. Προσέφερε σε διαφόρους τομείς του πνευματικού, κοινωνικού, φιλανθρωπικού και ποιμαντικού έργου της Ιεράς Αρχιεπισκοπής Αθηνών. Διετέλεσε από το 1993 Αρχειοφύλαξ της Ιεράς Συνόδου της Εκκλησίας της Ελλάδος και από το 2002 Ηγουμενοσύμβουλος της Ιεράς Μονής Ασωμάτων Πετράκη. 

Μητροπολίτης Λευκάδος και Ιθάκης εξελέγη στις 24η Ιουνίου 2008 και εν συνεχεία χειροτονήθηκε Επίσκοπος στις 27 Ιουνίου 2008. Η ενθρόνισή του στην πόλη της Λευκάδος πραγματοποιήθηκε το Σάββατο 2 Αυγούστου 2008.

## Παραπομπές


Θεοφιλος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κορομηλιά Καστοριάς

Η **Κορομηλιά** είναι οικισμός της Περιφερειακής Ενότητας Καστοριάς στη Μακεδονία, 11 χλμ. ΒΔ της πόλης της Καστοριάς. Η μετάβαση γίνεται μέσω του καθέτου άξονα, μπάρα Σιάτιστας-Κρυσταλλοπηγής, (20px) της Εγνατίας οδού ή μέσω Μανιάκων της παλαιάς επαρχιακής οδού. Η Κορομηλιά είναι γνωστή στην ευρύτερη περιοχή της Καστοριάς για τις φυσικές της πηγές.

## Ιστορικά στοιχεία
Μέχρι το 1923 ήταν μουσουλμανικός οικισμός, έφυγαν 60 οικογένειες μουσουλμάνων (460 άτομα) και ήρθαν 81 οικογένειες προσφύγων: 2 από τη Θράκη, 5 από τη Μικρά Ασία και 74 από τον Πόντο. Το 1924 στην Κορομηλιά εγκαταστάθηκε η οικογένεια του Λάκη Νταηλάκη.

Στην τοποθεσία «Πεντατούρ», 2-3 χλμ. νότια από το σημερινό χωριό και πολύ κοντά στη συμβολή του ρέματος «Κορέ» και του Λαδοπόταμου, έχει εντοπιστεί η θέση ρωμαϊκού οικισμού.

## Η Μονή Αγίου Νικολάου Σλίβενης
thumb|246x246px|Η εκκλησία Αγίου Νικολάου Κορομηλιάς στο άλλοτε μοναστηριακό συγκρότημα.|αριστερά
Η μονή βρίσκεται σε απόσταση ενός χιλιομέτρου περ. από τον οικισμό. Κατά τη διάρκεια του Μακεδονικού Αγώνα η μονή διαδραμάτισε σημαίνοντα ρόλο για την περιοχή των Κορεστίων, όπου διαδραματίσθηκαν πολλές ένοπλες συγκρούσεις. Σώμα κομιτατζήδων του Κόλε και Μήτρε Βλάχο πυρπόλησε τις εγκαταστάσεις του μοναστηρίου στις 21 Φεβρουαρίου 1905 και κατακρεούργησαν τον ηγούμενο Άνθιμο Γιοβανόπουλο και ένα μοναχό. Έκτοτε  το μοναστήρι περιέπεσε σε περίοδο παρακμής που διαρκεί μέχρι τις μέρες μας, καθώς η μονή παραμένει χωρίς μοναχούς ως μετόχι αυτής των Αγίων Αναργύρων Μελισσοτόπου Καστοριάς.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Τσεχικές προεδρικές εκλογές (2008)

**Εκλογές** για την ανάδειξη του Προέδρου στη Δημοκρατία της Τσεχίας διεξήχθησαν από το Κοινοβούλιο στις 8 και στις 9 Φεβρουαρίου του 2008.

Καθώς στον πρώτο γύρο δεν αναδείχθηκε κανείς νικητής από τους υποψηφίους Βάτσλαβ Κλάους και Γιαν Σβέινταρ, διεξήχθη νέος γύρος στις 15 Φεβρουαρίου 2008, που είχε ως αποτέλεσμα την οριακή επανεκλογή του Κλάους για δεύτερη θητεία. Ο Κλάους υπέγραψε την ορκωμοσία του με ένα στυλό από πλατίνα, που είχε αξία 1 εκατ. κορόνες (γύρω στα 61.300 δολάρια ΗΠΑ).

## Πρώτη απόπειρα  (8–9 Φεβρουαρίου)
Η διαδικασία για την εκλογή Προέδρου ξεκίνησε στις 8 Φεβρουαρίου 2008 στις 10 το πρωί, τοπική ώρα. Η συζήτηση πριν τη διεξαγωγή των εκλογών υπήρξε μακρά σε διάρκεια και επηρέασε το χρόνο διεξαγωγής της ψηφοφορίας. Υποψήφιοι ήταν ο Πρόεδρος Βάτσλαβ Κλάους και ο Γιαν Σβέιναρ. Έπειτα από τη διεξαγωγή δυο γύρων, η διαδικασία σταμάτησε στις 21:00 κατά προηγούμενη συμφωνία και επαναλήφθηκε στις 9 Φεβρουαρίου, χωρίς να ανακοινωθούν τα αποτελέσματα της δεύτερης ψηφοφορίας. Στη συνέχεια ανακοινώθηκαν στις 9 Φεβρουαρίου.

Τρεις βουλευτές/γερουσιαστές αποχώρησαν από την ψηφοφορία για λόγους υγείας, λίγο πριν αρχίσει ο τρίτος γύρος. Και ο τρίτος γύρος απέβη άκαρπος για τη συγκέντρωση της απαιτούμενης πλειοψηφίας ώστε να εκλεγεί Πρόεδρος. Οι Κομμουνιστές απείχαν και ο Κλάους δεν κατάφερε να συγκεντρώσει τον απαιτούμενο αριθμό ψήφων για μια μόλις ψήφο.

## Δεύτερη ψηφοφορία (επανεκλογή Κλάους)

Η δεύτερη ψηφοφορία ορίστηκε για τις 15 Φεβρουαρίου και έγινε σε τρεις γύρους. Στον πρώτο γύρο ο Κλάους έλαβε 141 ψήφους, αρκετούς για την επανεκλογή του στον τρίτο γύρο. Αμφότεροι οι υποψήφιοι συνέχισαν στο δεύτερο γύρο. Ο δεύτερος γύρος είχε παρόμοια αποτελέσματα, ωστόσο ο Σβέιναρ υπέστη ξαφνική πτώση στα ποσοστά υποστήριξής του. Στον τρίτο γύρο ο Κλάους επανεξελέγη με 141 ψήφους έναντι 111 για τον αντίπαλό του.

## Παραπομπές


προεδρικες εκλογές 2008
Τσεχ
Αυστριακές βουλευτικές εκλογές 2008

Στις πρόωρες **βουλευτικές εκλογές στις 28 Σεπτεμβρίου του 2008** στην Αυστρία συμμετείχαν για πρώτη φορά ψηφοφόροι ηλικίας 16 ετών. Έτσι, η Αυστρία έγινε η μόνη ευρωπαϊκή χώρα που καθιέρωσε το δικαίωμα ψήφου στα 16. Καινοτομίες στις εκλογές αυτές αποτέλεσαν επίσης η επέκταση της κοινοβουλευτικής θητείας από τα τέσσερα στα πέντε χρόνια και η εφαρμογή της επιστολικής ψήφου. Σύμφωνα με τα πρώτα αποτελέσματα, οι Σοσιαλδημοκράτες αναδείχθηκαν πρώτο κόμμα, ωστόσο τόσο αυτοί όσο και το Λαϊκό Κόμμα είδαν τα χειρότερα ποσοστά μετά το Β΄ Παγκόσμιο Πόλεμο. Αντίθετα, τα δύο ακροδεξιά κόμματα είχαν τα καλύτερα ποσοστά στην ιστορία τους. Ο καγκελάριος Άλφρεντ Γκουζενμπάουερ υπέβαλε και τυπικά την παραίτηση της κυβέρνησής του, στις 30 Σεπτεμβρίου του 2008. Άρχισαν οι ζυμώσεις για σχηματισμό νέας κυβέρνησης, υπό τον ηγέτη των Σοσιαλδημοκρατών Βέρνερ Φάιμαν, ο οποίος έλαβε τη σχετική εντολή από τον πρόεδρο στις 8 Οκτωβρίου του 2008 και ορκίστηκε επικεφαλής του μεγάλου συνασπισμού μεταξύ του Σοσιαλδημοκρατικού Κόμματος και του συντηρητικού Λαϊκού Κόμματος στις 2 Δεκεμβρίου του 2008.

## Αποτελέσματα

## Παραπομπές


2008
Κατηγορία:Εκλογές του 2008
Κυβέρνηση Ντράγκουτιν Ζελένοβιτς 1991

Η **Κυβέρνηση του Ντράγκουτιν Ζελένοβιτς** ήταν η πρώτη κυβέρνηση της Σερβίας μετά την διάλυση της Γιουγκοσλαβίας το 1991 αντικαθιστώντας την Κυβέρνηση Στάνκα Ραντμίλοβιτς 1989. Η κυβέρνηση προήλθε από τις πρώτες πολυκομματικές εκλογές της Σερβίας μετά τον Β΄ παγκόσμιο πόλεμο που έγιναν από τις 9 έως 23 Δεκεμβρίου 1990. Η κυβέρνηση ορκίστηκε στις 11 Φεβρουαρίου 1991 , αναφέρεται η έναρξή της στις 15 Ιανουαρίου 1991, με πρωθυπουργό τον Ντράγκουτιν Ζελένοβιτς είχε είκοσι υπουργεία και τέσσερις αντιπροέδρους. Επόμενη κυβέρνηση ήταν η Κυβέρνηση Ράντομαν Μπόζοβιτς 1991 που ορκίστηκε στις 23 Δεκεμβρίου 1991.

## Παραπομπές


## Πηγές
* UNIJA SINDIKATA PROSVETNIH RADNIKA SRBIJE,  άρθρο: Η σερβική κυβέρνηση κράτησε συνήθως ένα έτος και ένα μισό, στα σερβικά

1991
Πέρι Κρίστι

Ο **Πέρι Κρίστι** (*Perry Gladstone Christie*, 21 Αυγούστου 1943-) είναι πολιτικός, ο οποίος υπηρέτησε ως πρωθυπουργός στα νησιά Μπαχάμες  από το 2002 ως το 2007 και από το 2012 ως το 2017. Είναι πρώην αθλητής του στίβου.

## Σπουδές
Φοίτησε στο σχολείο της Νιου Πρόβιντενς και στο Κολέγιο (University Tutorial College), όπως επίσης στο  Inner Temple του Λονδίνου και στο πανεπιστήμιο του Μπέρμιγχαμ.

## Πολιτική καριέρα
Το κόμμα του, Προοδευτικό Κόμμα των Φιλελευθέρων (PLP) κέρδισε τις εκλογές του 2002 και 29 έδρες στο Κοινοβούλιο Ο ηγέτης του PLP ορκίστηκε πρωθυπουργός στις 3 Μαΐου 2002.
Ωστόσο, στις επόμενες εκλογές, που διεξήχθησαν το 2007, το κόμμα του Χιούμπερτ Ίνγκραμ κέρδισε 23 έδρες έναντι 18 για το Προοδευτικό Κόμμα των Φιλελευθέρων. Ο Κρίστι παραδέχθηκε σε τηλεφώνημα στον Ίγνκραχαμ την ήττα του και παραιτήθηκε από την πρωθυπουργία. Μετά την ορκωμοσία της νέας κυβέρνησης του FNM, ο Κρίστι ορκίστηκε επικεφαλής της Αξιωματικής Αντιπολίτευσης.

Τον Νοέμβριο του 2009 εξελέγη ξανά πρόεδρος του PLP στο ετήσιο συνέδριο του κόμματος, συγκεντρώνοντας ποσοστό πάνω από 80% των ψήφων έναντι του Δρα Μπέρναρντ Νότιτζ. Έπειτα από τις εκλογές που διεξήχθησαν τον Μάιο του 2012, ο Πέρι Κρίστι επέστρεψε στην πρωθυπουργία, καθώς ο Ίνγκραμ ηττήθηκε, παραιτήθηκε από πρωθυπουργός αλλά και από την προεδρία του κόμματός του.

### Ήττα στις εκλογές του 2017
Στις εκλογές που έγιναν στις 10 Μαΐου 2017 κέρδισε σαρωτική νίκη το Ελεύθερο Εθνικό Κίνημα (FNM), με το PLP να υφίσταται δεινή ήττα, καθώς κέρδισε μόνο 4 έδρες.   Ο ίδιος ο Κρίστι έχασε την έδρα του στη Σέντερβιλ με διαφορά 4 ψήφων. Στην εν λόγω εκλογική περιφέρεια πολιτευόταν επί 40 συνεχή χρόνια. Συνακόλουθα, ο Κρίστι αποχώρησε από την πρωθυπουργία και αντικαταστάθηκε από τον νικητή των εκλογών, Χιούμπερτ Μίνις.

## Παραπομπές


Κατηγορία:Πρωθυπουργοί των Μπαχαμών
Γιάννης Μπαστιάς

Ο **Γιάννης Μπαστιάς** (Αθήνα, 1936) είναι Έλληνας εκδότης και συγγραφέας. Σε συγγραφικά έργα του ασχολείται κυρίως μέσω της βιογραφίας του πατέρα του Κωστή Μπαστιά με την εποχή του Μεσοπολέμου αλλά και κατά την Κατοχή και στη συνέχεια μετά την Απελευθέρωση στην Ελλάδα και την καλλιτεχνική δημιουργία στα θέατρα και τους ηθοποιούς, στις εκδόσεις λογοτεχνικών περιοδικών της περιόδου αλλά και νεοεμφανιζόμενους τότε θεσμούς / οργανισμούς όπως το Εθνικό Θέατρο, τη Λυρική Σκηνή, τις παραστάσεις της Επιδαύρου, το άρμα Θέσπιδος και τα Κρατικά Λογοτεχνικά Βραβεία.

Η κριτική για το έργο του αναφέρει ότι ο Γιάννης Μπαστιάς δεν κάνει χαρακτηρισμούς, ούτε προχωρά σε ερμηνείες, ενώ το έργο του αναφέρεται ότι «μπορεί να χρησιμεύσει και ως πρότυπο σε ένα είδος χωρίς ιδιαίτερη παράδοση στα νεοελληνικά γράμματα», καθώς επίσης ότι δίνει «μια αντικειμενική και ψύχραιμη εικόνα για την Ελλάδα από τον Μεσοπόλεμο έως τη δεκαετία του ’60», στην οποία δεν αγιοποιεί τον πατέρα του, αλλά δίνει την εικόνα του μέσα από τεκμηρίωση.

Το έργο του έχει χρησιμοποιηθεί ευρύτατα ως κύρια πηγή για δημοσιεύσεις σχετικές με τη ζωή του Κωστή Μπαστιά αλλά και για στοιχεία σχετικά με τη ζωή της Μαρία Κάλλας, αλλά και του Λεωνίδα Ζώη.

Ο Γιάννης Μπαστιάς είναι γιος του Κωστή Μπαστιά (Ερμούπολη 1901 - Αθήνα 1972), λογοτέχνη, δημοσιογράφου και εκδότη και της Έφης Φερεντίνου (Πάτρα 1915 - Αθήνα 1979), ιστορικού και κριτικού τέχνης.

## Εργογραφία
### Εκδόσεις
**Ο Κωστής Μπαστιάς στα χρόνια του Μεσοπολέμου — Χρονογραφία, Εργογραφία*, τ. Α΄, Αθήνα 1997. ISBN 960-213-355-4.
**Ο Κωστής Μπαστιάς στα χρόνια του Μεσοπολέμου — Βιβλιογραφία*, τ. Β΄, Αθήνα 1997. ISBN 960-213-356-2.
**Κωστής Μπαστιάς — Δημοσιογραφία, Θέατρο, Λογοτεχνία* (βιογραφία), Αθήνα 2005. ISBN 960-03-3969-4.
**Ο Κωστής Μπαστιάς στα χρόνια του Μεσοπολέμου — Συμπλήρωμα στούς Α΄ και Β΄τόμους*, τ. Γ΄, Αθήνα 2012. ISBN 978-960-6801-99-0.
**Portraits of Prominent Greeks in the USA*, text by John C. Bastias, foreword by U.S. Senator Olympia Snowe, photographs by Maria Yanna, Αθήνα 2010, ISBN 978-960-93-1858-7

### Άρθρα
*Bastias, John C., "Maria Callas' Greek Adventure. The story of a strained relationship and the man who stood by her". *Maria Callas Magazine*, Nuenen, Ολλανδία, Νοέμβριος 2013.  
*Bastias, John C., "Maria Callas and Alexis Minotis -- Part I, An engaging collaboration for a Norma and Medea in Greek style". *Maria Callas Magazine*, Nuenen, Ολλανδία, Νοέμβριος 2015.

## Αναφορές


Κατηγορία:Έλληνες συγγραφείς του 20ού αιώνα
Κατηγορία:Έλληνες εκδότες
Ροδόλφος

Το όνομα **Ροδόλφος** είναι κύριο ανδρικό χριστιανικό όνομα διαδεδομένο στις περισσότερες χώρες της Ευρώπης και της Αμερικής.

* Ροδόλφος Α΄ της Βαυαρίας (1274–1319), δούκας της Βαυαρίας.
* Ροδόλφος Α΄ της Βοημίας (1281–1307), βασιλιάς της Βοημίας.
* Ροδόλφος Α΄ της Γερμανίας (1218–1291), βασιλιάς της Γερμανίας.
* Ροδόλφος Β΄ ο Τυφλός (1306–1353), δούκας της Βαυαρίας.
* Ροδόλφος Β΄ της Αγίας Ρωμαϊκής Αυτοκρατορίας (1552–1612), Αυτοκράτορας της Αγίας Ρωμαϊκής Αυτοκρατορίας.
* Ροδόλφος Β΄ της Αυστρίας (1270–1290), δούκας της Αυστρίας.
* Ροδόλφος Δ΄ της Αυστρίας (1339–1365), δούκας της Αυστρίας.
* Ροδόλφος επίσκοπος του Βίρτσμπουργκ (;–908), επίσκοπος του Βίρτσμπουργκ.
* Ροδόλφος της Αυστρίας (1858-1889), αρχιδούκας της Αυστρίας και πρίγκηπας, διάδοχος του στέμματος της Αυστρίας, Ουγγαρίας και Βοημίας.
* Ροδόλφος της Λωρραίνης (1320-1346), δούκας της Λωρραίνης, ο επονομαζόμενος και βίαιος.
* Ροδόλφος των Αψβούργων-Λωρραίνης (1788–1831) αρχιδούκας της Αυστρίας και αυτοκρατορικός πρίγκηπας, αρχιεπίσκοπος του Ολομούκ και καρδινάλιος.

Κατηγορία:Αποσαφηνίσεις ονομάτων
Ρούντολφ

Το όνομα **Ρούντολφ** είναι κύριο ανδρικό χριστιανικό όνομα διαδεδομένο στις περισσότερες χώρες της Ευρώπης και της Αμερικής.

* Ρούντολφ Ες (Άουσβιτς) (1900-1947), Γερμανός εθνικοσοσιαλιστής ιδεολόγος και διοικητής του στρατοπέδου Άουσβιτς Μπίρκεναου.
* Ρούντολφ Ες (πολιτικός) (1894-1987), Γερμανός εθνικοσοσιαλιστής ιδεολόγος και πολιτικός.
* Ρούντολφ Ιλόφσκι (1922–2008), Ούγγρος ποδοσφαιριστής και προπονητής.
* Ρούντολφ Κλαούζιους (1822–1888), Γερμανός φυσικός, θεωρείται ο θεμελιωτής της Θερμοδυναμικής.
* Ρούντολφ Κούλμαν (1959–) Ολλανδός βιολιστής.
* Ρούντολφ Κοχ (1876–1934), Γερμανός γραφίστας, καλλιγράφος και καθηγητής.
* Ρούντολφ Μπεράν (1887–1954), Τσεχοσλοβάκος πρωθυπουργός.
* Ρούντολφ Μέσμπαουερ (1929—2011), Γερμανός φυσικός.
* Ρούντολφ Μπούλτμαν (1884-1976), Λουθηρανός θεολόγος.
* Ρούντολφ Νουρέγιεφ (1938–1993), Ρώσος χορευτής και χορογράφος.
* Ρούντολφ Όικεν (1846–1926), Γερμανός φιλόσοφος και Νομπελίστας Λογοτεχνίας του 1908.
* Ρούντολφ Σένκερ (1948–), Γερμανός μουσικός, κιθαρίστας, τραγουδοποιός και ιδρυτικό μέλος των Scorpions.
* Ρούντολφ Σίντλερ (1887–1953), Aυστριακός αρχιτέκτονας.
* Ρούντολφ Στάινερ (1861–1925), Αυστριακός φιλόσοφος και αρχιτέκτονας.
* Ρούντολφ Χέμπερνταϊ (1864–1936), Αυστριακός κλασικός αρχαιολόγος.
* Ρούντολφ Χερτζ (1857–1894), Γερμανός φυσικός. Η μονάδα συχνότητας *Hertz*, ονομάστηκε έτσι προς τιμή του.
* Ρούντολφ Τζουλιάνι, Αμερικανός πολιτικός και επιχειρηματίας, πρώην Δήμαρχος της Νέας Υόρκης και δικηγόρος του Ντόναλντ Τραμπ

Κατηγορία:Αποσαφηνίσεις ονομάτων
Ντράγκουτιν Ζελένοβιτς

Ο **Ντράγκουτιν Ζελένοβιτς** (*[[σερβικά]] : Dragutin Zelenović*), γεννημένος στο Σίριγκ το 1928, καθηγητής στην σχολή τεχνικών επιστημών στο Νόβισαντ, μέλος της Σερβικής ακαδημίας και πρώην πρωθυπουργός της Σερβίας.

Διετέλεσε πρύτανης του πανεπιστημίου του Νόβισαντ, καθώς και ένας εκπρόσωπος της SAP στη προεδρία της Σοσιαλιστικής Ομοσπονδιακής Δημοκρατίας της Γιουγκοσλαβίας . Εξελέγη το 1987 μέλος της Σερβικής ακαδημίας επιστημών και τεχνών  και το 1991 μόνιμο μέλος. Το 1991 έγινε μέλος του Σοσιαλιστικού κόμματος της Σερβίας.

Στην εθνική συνέλευση της 15ης Ιανουαρίου του 1991 εξελέγη ο πρώτος πρωθυπουργός της Δημοκρατίας της Σερβίας μετά την διάλυση της Γιουγκοσλαβίας, μετά από πρόταση του Σλόμπονταν Μιλόσεβιτς και μετά τη νίκη του σοσιαλιστικού κόμματος στις εκλογές του Δεκεμβρίου 1990.

Η κυβέρνηση Ζλένοβιτς μετά από διαδηλώσεις στο Βελιγράδι που διοργανώθηκαν από τον Βουκ Ντράσκοβιτς τον Μάρτιο του 1991 έχασε την υποστήριξη των κορυφαίων στελεχών του κόμματος. Τον Ιούνιο του 1991 η αντιπολίτευση ζήτησε τον σχηματισμό νέας κυβέρνησηςκαι ο Ζελένοβιτς στις 11 Δεκέμβριου του 1991 παραιτήθηκε και αντικαταστάθηκε από τον Ράντομαν Μπόζοβιτς.

## Παραπομπές


## Πηγές
* Βιογραφία του στη SANU

## Εξωτερικοί σύνδεσμοι
* 

Κατηγορία:Πρωθυπουργοί της Σερβίας
Κατηγορία:Σέρβοι πανεπιστημιακοί
Κατηγορία:Μέλη της Σερβικής Ακαδημίας Επιστημών και Τεχνών
Κόμητες Βασιλείς

190px|μικρογραφία|δεξιά|Ο Ροδόλφος των Αψβούργων, ο πρώτος από τους Κόμητες Βασιλείς

**Κόμητες Βασιλείς** (Γερμανικά: *Grafenkönige*, Αγγλικά: *Count-kings*) ήταν μια περιγραφή που δόθηκε από τον ιστορικό, Bernd Schneidmüller, προς τους ηγεμόνες της Αγίας Ρωμαϊκής Αυτοκρατορίας μεταξύ της Μεγάλης Μεσοβασιλείας (Great Interregnum) και της τελικής απόκτησης του βασιλικού θρόνου από τη δυναστεία των Αψβούργων το 1438. Αυτοί ήταν ως ακολούθως:

* Ροδόλφος των Αψβούργων, βασιλιάς (1273–1291)
* Αδόλφος του Νασσάου, βασιλιάς (1292–1298)
* Αλβέρτος των Αψβούργων, βασιλιάς (1298–1308)
* Ερρίκος Ζ΄ του Λουξεμβούργου, βασιλιάς από το 1308, αυτοκράτορας (1312–1313)
* Λουδοβίκος Δ΄ της Βαυαρίας, βασιλιάς από το 1314, αυτοκράτορας (1328–1347), Οίκος του Βίττελσμπαχ
* Κάρολος Δ΄ του Λουξεμβούργου, βασιλιάς από το 1346 (επανεκλογή το 1347), αυτοκράτορας (1355–1378)
* Βεντσεσλάβος του Λουξεμβούργου, βασιλιάς (1378–1400)
* Ρούπερτ του Παλατινάτου, βασιλιάς (1401–1410), Οίκος του Βίττελσμπαχ
* Γιοστ της Μοραβίας, βασιλιάς (1410–1411), Οίκος των Λουξεμβούργων
* Σιγισμόνδος του Λουξεμβούργου, βασιλιάς από το 1410, αυτοκράτορας (1433–1437)

Η κατηγοριοποίηση αυτή, ωστόσο, δεν είναι καθολικά αναγνωρισμένη από τους ιστορικούς. Στην πραγματικότητα, κατά τη διάρκεια αυτής της περιόδου μόνο ο Ροδόλφος&nbsp;Α΄, ο Αδόλφος του Νασσάου και ο Ερρίκος&nbsp;Ζ΄ ήταν Αυτοκρατορικοί Κόμητες, όλοι οι άλλοι ηγεμόνες ήταν είτε δούκες, είτε βασιλιάδες (της Βοημίας), είτε πρίγκιπες εκλέκτορες.

## Παραπομπές


Κατηγορία:Αγία Ρωμαϊκή Αυτοκρατορία
Κατηγορία:Αυτοκράτορες της Αγίας Ρωμαϊκής Αυτοκρατορίας
Κατηγορία:Κόμητες της Αγίας Ρωμαϊκής Αυτοκρατορίας
Κατηγορία:Γερμανοί ευγενείς
Κρανιά Λάρισας

Η **Κρανέα** ή **Κρανιά** είναι οικισμός της Θεσσαλίας στην Περιφερειακή Ενότητα Λάρισας.

## Γεωγραφικά στοιχεία
Η Κρανέα βρίσκεται στα όρια με την Περιφερειακή Ενότητα Πιερίας, στην ανατολική πλευρά του Κάτω Ολύμπου, σε υψόμετρο 620 μέτρων. Απέχει περίπου 48 χιλιόμετρα Β.-ΒΑ. από την Λάρισα και 29 χιλιόμετρα Β.-ΒΑ. από το Μακρυχώρι (έδρα του δήμου). Κοντινά χωριά της είναι ο Πυργετός (ΝΑ.), η Ραψάνη (ΝΔ.) και η Αιγάνη (ΒΑ.). Το όνομα της το πήρε από το δέντρο κρανιά ή κρανειά (επιστημονική ονομασία *Cornus*), το οποίο ευδοκιμεί στην περιοχή.

Αναφέρεται επίσημα, μετά την ένωση της Θεσσαλίας, γραμμένη ως *Κρανιά* το 1883 στο ΦΕΚ 126Α - 02/04/1883 να προσαρτάται στον τότε δήμο Ολύμπου. Το 1940 το όνομά της διορθώθηκε σε Κρανέα. Σύμφωνα με το πρόγραμμα ''Καλλικράτης'', μαζί με την Κουλούρα και την Παραλία Κουλούρας αποτελούν την κοινότητα Κρανέας που υπάγεται στη Δημοτική Ενότητα Κάτω Ολύμπου του Δήμου Τεμπών και σύμφωνα με την απογραφή 2011 έχει 107 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Σημείωση
Στην Περιφερειακή Ενότητα Λάρισας και το Δήμο Ελασσόνας υπάρχει ο συνώνυμος οικισμός Κρανέα.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Γλαύκη Λάρισας

Η **Γλαύκη** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Γλαύκη βρίσκεται στον Θεσσαλικό Κάμπο σε απόσταση 15 χιλιόμετρα Α.-ΝΑ. από τη Λάρισα και 17 χιλιόμετρα ΝΑ. από το Κιλελέρ (έδρα του δήμου). Είναι κτισμένη ανάμεσα στα χωριά Πλατύκαμπος και Πρόδρομος. Οι κάτοικοι του χωριού, σύμφωνα με την απογραφή 2021 είναι περίπου 561. Έχει ένα σχολείο και δύο εκκλησίες, τον Άγιο Αθανάσιο και την Αγία Άννα. Παλαιότερα η Γλαύκη ονομαζόταν *Σαρτζιλάρη*.

## Αναφορές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Τραμουντάνα

Η **Τραμουντάνα** είναι το κλασικό όνομα που δίνουν οι ναυτικοί της Μεσογείου στον Βόρειο άνεμο. Προέρχεται από το λατινικό *trans-montanus*, που σημαίνει ο «ύπερθεν των ορέων» (ή σε ελεύθερη απόδοση ο «βουνίσιος»), σε σχέση με την οροσειρά των Άλπεων που για τους Λατίνους σημάδευε τον Βορρά. 

Στην Καταλονία, τη Μαγιόρκα και σε μερικές περιοχές της νότιας Γαλλίας ο όρος υπονοεί και τον Βορειοανατολικό άνεμο. 

Στα Ιταλικά, *tramontana* ονομάζεται επίσης και «το αστέρι πάνω από τα βουνά», δηλαδή ο Πολικός Αστέρας. 

Στα Γαλλικά και Ιταλικά, η έκφραση «έχασα την τραμουντάνα» σημαίνει «έχασα τον προσανατολισμό μου», «έχασα το μπούσουλα» (μπούσουλας = πυξίδα). 

Το αρχαιοελληνικό όνομα του ανέμου είναι Βορρέας ή Βορέας. Η νεοελληνική λέξη «μπόρα» (καταιγίδα) ετυμολογείται από αυτή την αρχαιοελληνική λέξη, η οποία και αποτελεί αντιδάνειο της αντίστοιχης Ιταλικής.

## Παραπομπές


 

Κατηγορία:Άνεμοι
Ατοπική δερματίτιδα

Η **ατοπική δερματίτιδα** **(ΑΔ)**, γνωστή και ως **ατοπικό έκζεμα**, είναι ένας τύπος μακροχρόνιας φλεγμονής του δέρματος (δερματίτιδα). Προκαλεί φαγούρα, κόκκινο, πρησμένο και σκασμένο δέρμα. Από τις πληγείσες περιοχές ενδέχεται να εκκρίνεται διαυγές υγρό, το οποίο συχνά, με την πάροδο του χρόνου, γίνεται πιο παχύρευστο. Ενώ η νόσος μπορεί να εμφανιστεί σε οποιαδήποτε ηλικία, συνήθως αρχίζει στην παιδική ηλικία, με μεταβαλλόμενη σοβαρότητα με το πέρασμα των χρόνων. Στα παιδιά κάτω του ενός έτους ενδέχεται να επηρεαστεί μεγάλο μέρος του σώματος. Καθώς τα παιδιά μεγαλώνουν, οι περιοχές πίσω από τα γόνατα και στο εσωτερικό των αγκώνων επηρεάζονται συχνότερα. Στους ενήλικες επηρεάζονται πιο συχνά τα χέρια και τα πόδια. Το ξύρισμα των πληγέντων περιοχών επιδεινώνει τα συμπτώματα, και όσοι επηρεάζονται έχουν αυξημένο κίνδυνο δερματικών λοιμώξεων. Πολλοί άνθρωποι με ατοπική δερματίτιδα αναπτύσσουν αλλεργική ρινίτιδα ή άσθμα.

Η αιτία είναι άγνωστη, ωστόσο πιστεύεται ότι σχετίζεται με γενετικούς παράγοντες, με δυσλειτουργία του ανοσοποιητικού συστήματος, με έκθεση σε περιβαλλοντικούς παράγοντες και με προβλήματα που αφορούν τη διαπερατότητα του δέρματος. Εάν ένας μονοζυγωτικός δίδυμος επηρεαστεί, υπάρχουν  85% πιθανότητες να νοσήσει και ο άλλος. Όσοι ζουν σε πόλεις και σε ξηρά κλίματα επηρεάζονται πιο συχνά. Η έκθεση σε ορισμένες χημικές ουσίες ή το συχνό πλύσιμο των χεριών επιδεινώνουν τα συμπτώματα. Ενώ το συναισθηματικό στρες ενδέχεται να επιδεινώσει τα συμπτώματα, δεν αποτελεί αιτία. Η διαταραχή δεν είναι μεταδοτική. Η διάγνωση βασίζεται κατά κανόνα στα σημάδια και στα συμπτώματα. Άλλες παθήσεις που πρέπει να αποκλειστούν πριν τη διάγνωση περιλαμβάνουν τη δερματίτιδα εξ επαφής, την ψωρίαση και τη σμηγματορροϊκή δερματίτιδα.

Η θεραπευτική αγωγή περιλαμβάνει την αποφυγή των παραγόντων που επιδεινώνουν την κατάσταση, το καθημερινό μπάνιο και στη συνέχεια την εφαρμογή ενυδατικής κρέμας, την εφαρμογή στεροειδούς κρέμας όταν υπάρχει έξαρση, και τα φάρμακα που καταπραΰνουν τη φαγούρα. Παράγοντες που συνήθως προκαλούν επιδείνωση είναι τα μάλλινα ρούχα, τα σαπούνια, τα αρώματα, το χλώριο, η σκόνη και ο καπνός του τσιγάρου. Η φωτοθεραπεία μπορεί να ωφελήσει ορισμένους ανθρώπους. Τα στεροειδή χάπια ή οι κρέμες με βάση τους αναστολείς της καλσινευρίνης  μπορούν να χρησιμοποιούνται περιστασιακά, εφόσον άλλα μέτρα δεν είναι αποτελεσματικά. Σε περίπτωση που αναπτυχθεί βακτηριακή λοίμωξη, ενδέχεται να χρειαστεί η χορήγηση αντιβιοτικών (είτε από το στόμα είτε τοπικά). Οι διατροφικές αλλαγές είναι απαραίτητες μόνο αν υπάρχει υποψία για τροφικές αλλεργίες.

Περίπου το 20% των ανθρώπων επηρεάζονται από ατοπική δερματίτιδα σε κάποια φάση της ζωής τους. Είναι συχνότερη σε μικρότερα παιδιά. Τα αγόρια και τα κορίτσια επηρεάζονται εξίσου. Πολλοί άνθρωποι ξεπερνούν την πάθηση. Ορισμένες φορές η ατοπική δερματίτιδα ονμάζεται έκζεμα, ένας όρος που αναφέρεται επίσης σε μια μεγαλύτερη ομάδα δερματικών παθήσεων. Άλλες ονομασίες περιλαμβάνουν το "βρεφικό έκζεμα", το "καμπτικό έκζεμα", την "κνήφη του Besnier", το "αλλεργικό έκζεμα"και τη "νευροδερματίτιδα".

## Αναφορές
Τανάσιε Ντίνιτς

Ο **Τανάσιε Ντίνιτς** (*[[σερβικά]] : Танасије Динић*)  (Νις 1891 – Βελιγράδι 17 Ιουλίου 1946 ) ήταν  συνταγματάρχης του γιουγκοσλαβικού στρατού και πολιτικός της Σερβίας στον Β΄ Παγκόσμιο Πόλεμο.

Ήταν απόφοιτος της βασιλικής στρατιωτικής ακαδημίας του γιουγκοσλαβικού στρατού. Το 1942 μετά την κατάληψη της Γιουγκοσλαβίας από τον Γερμανικό στρατό ήταν υπουργός εσωτερικών και υπουργός κοινωνικών υποθέσεων της Σερβία από το 1942 μέχρι το 1943 και μέλος της κυβέρνησης εθνικής σωτηρίας. Μετά τον Β΄ Παγκόσμιο Πόλεμο δικάστηκε στο Βελιγράδι, κρίθηκε ένοχος για συνεργασία με τους Γερμανούς και εκτελέστηκε.

## Αναφορές
* 
* 

## Εξωτερικοί σύνδεσμοι
* Optužnica protiv Mihailovića i ostalih

Κατηγορία:Γιουγκοσλάβοι στρατιωτικοί
Κατηγορία:Υπουργοί εσωτερικών της Σερβίας
Βέλιμπορ Τζόβιτς

Ο **Βέλιμπορ Τζόβιτς** (*[[σερβικά]] : Велибор Јонић*)  (Κράνιεβο 12 Φεβρουαρίου 1892 - Βελιγράδι 17 Ιουλίου 1946) ήταν εκπαιδευτικός και υπουργός της κατοχικής κυβέρνησης της Σερβίας κατά τον Β΄ παγκόσμιο πόλεμο.

Ήταν διάσημος προπολεμικός φασίστας και δάσκαλος στο επάγγελμα. Χρημάτισε υπουργός εθνικής παιδείας με αρμοδιότητα και θρησκευμάτων στην κυβέρνηση του Μίλαν Νέντιτς. Στην πολιτική ως νεαρός μπαίνει στο Ριζοσπαστικό κόμμα του Βασιλείου της Γιουγκοσλαβίας και αργότερα έγινε ο γενικός γραμματέας του κόμματος του Λιότιτς.

Καταδίκασε την κομματική εξέγερση των κομμουνιστών στην κατεχόμενη Σερβία και καλεί τους πολίτες να πολεμήσουν εναντίον των κομμουνιστών και να υπακούν στους κατακτητές.

Μετά την Γερμανική υποχώρηση αποσύρθηκε με τον Νέντιτς στην Αυστρία κι έπειτα επέστρεψε και παραδόθηκε στη νέα κυβέρνηση. Δικάστηκε στο Βελιγράδι για προδοσία και εγκλήματα πολέμου καταδικάστηκε σε θάνατο και τουφεκίστηκε από εκτελεστικό απόσπασμα.

## Παραπομπές


## Πηγές
* 
* 

## Εξωτερικοί σύνδεσμοι
* 

Κατηγορία:Υπουργοί παιδείας της Σερβίας
Κατηγορία:Γιουγκοσλάβοι πολιτικοί
Κατηγορία:Φασίστες
Κατηγορία:Εκτελεσθέντες για πολιτικά εγκλήματα
Χέρμπερτ Νόιμαν

Ο **Χέρμπερτ Νόιμαν** (γεννημένος στις 14 Νοεμβρίου 1953 στην Κολωνία) είναι Γερμανός παλαίμαχος διεθνής ποδοσφαιριστής που αγωνιζόταν στη θέση του μέσου. Έχει ασχοληθεί με το ποδόσφαιρο τόσο σαν ποδοσφαιριστής όσο και σαν προπονητής.

## Καριέρα
Ο Χέρμπερτ Νόιμαν έκανε τα πρώτα του επαγγελματικά βήματα στο χώρο του ποδοσφαίρου το 1972 στα 19 του, στην Κολωνία, στην οποία παρέμεινε για οκτώ ολόκληρα χρόνια πραγματοποιώντας συνολικά 184 εμφανίσεις και πετυχαίνοντας 35 γκολ.

Το καλοκαίρι του 1980 μεταπήδησε από τη Γερμανία στην Ιταλία για χάρη της Ουντινέζε. Με την ομάδα του Ούντινε αγωνίστηκε για ένα χρόνο πραγματοποιώντας συνολικά 25 εμφανίσεις και πετυχαίνοντας ένα γκολ.

Την επόμενη σεζόν (1981-82) αγωνίστηκε και πάλι στο Ιταλικό Πρωτάθλημα, αυτή τη φορά με τη φανέλα της Μπολόνια, με την οποία πέτυχε ένα γκολ στις 20 συνολικά εμφανίσεις που πραγματοποίησε.

Τον Ιούλιο του 1982 επέστρεψε στη Γερμανία για λογαριασμό της Κολωνίας. Με τη Γερμανική ομάδα πραγματοποίησε 10 εμφανίσεις ενώ κατάφερε να πετύχει και ένα γκολ.

Το 1983 έφυγε από τη Γερμανία με προορισμό την Ελλάδα και συγκεκριμένα τον Ολυμπιακό Πειραιώς, στον οποίο αγωνίστηκε για ένα χρόνο στο ελληνικό πρωτάθλημα ποδοσφαίρου, πραγματοποιώντας συνολικά 23 εμφανίσεις και πετυχαίνοντας και 4 γκολ.

Επόμενος σταθμός στην καριέρα του ήταν η ελβετική Κιάσσο, στην οποία αγωνίστηκε μέχρι το 1987, όταν και αποφάσισε να κρεμάσει τα ποδοσφαιρικά του παπούτσια σε ηλικία 34 ετών. 

## Προπονητική καριέρα
Μετά το τέλος της καριέρα του ως επαγγελματίας ποδοσφαιριστής, ο Χέρμπερτ Νόιμαν αποφάσισε να συνεχίσει να ασχολείται με το άθλημα του ποδοσφαίρου από ένα άλλο πόστο, αυτό του προπονητή. 

Μέχρι στιγμής έχει διατελέσει προπονητής των Κιάσο, Ζυρίχη, Φίτεσε, Ιστανμπούλσπορ, Άντερλεχτ, Μπρέντα και Φένλο.
 
## Διεθνείς συμμετοχές
Ο Χέρμπερτ Νόιμαν χρίστηκε μία φορά διεθνής με την εθνική ομάδα ανδρών της Γερμανίας. Ήταν στο νικηφόρο εντός έδρας φιλικό αγώνα της ομάδας με αντίπαλο την αντίστοιχη εθνική ομάδα ποδοσφαίρου της Αγγλίας, ο οποίος πραγματοποιήθηκε στις 22 Φεβρουαρίου του 1978 με τον Νόιμαν να αποτελεί μέλος της βασικής ενδεκάδας (τελικό σκορ 2-1). Νωρίτερα, είχε πραγματοποιήσει άλλες 3 συμμετοχές με την γερμανική εθνική ομάδα Κ21 και Κ18.

## Εξωτερικές πηγές
* Το προφίλ του Χέρμπερτ Νόιμαν στο transfermarkt.co.uk
* Το προφίλ του Χέρμπερτ Νόιμαν στο worldfootball.net

Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου ΡΣΚ Άντερλεχτ
Κατηγορία:Προπονητές ποδοσφαίρου ΝΑΚ Μπρέντα
Κατηγορία:Προπονητές ποδοσφαίρου ΦΦΦ-Φένλο
Κατηγορία:Προπονητές ποδοσφαίρου Φίτεσε
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές ΦΚ Κιάσσο
Κατηγορία:Προπονητές ποδοσφαίρου ΦΚ Κιάσσο
Κατηγορία:Ποδοσφαιριστές Ουντινέζε Κάλτσιο
Γκόλνταστ

thumb|right|Ο Ντάστιν Ράνελς

Ο **Ντάστιν Πάτρικ Ράνελς** (γεν 10 Απριλίου 1968) είναι Αμερικάνος επαγγελματίας παλαιστής και συγγραφέας. Έχει συμβόλαιο με το AEW, όπου είναι γνωστός ως **Ντάστιν Ροουντς**.

## Προσωπική ζωή
Ο πατέρας του ο Ντάστι Ρόουντς είναι παλιός παλαιστής του, ενώ και ο αδερφός του Κόντι Ρόουντς είναι επαγγελματίας παλαιστής.

## Καριέρα στη πάλη
Το 1990 έκανε το ντεμπούτο του στο WWE (τότε World Wrestling Federation). Απο το 1991 βρέθηκε στο WCW, μέχρι το 1995 όπου επέστρεψε στο WWE υποδυόμενος τον ιδιόμορφο και παράξενο "Γκόλνταστ". Μέχρι το 1999 κατέκτησε τρεις φορές το Διηπειρωτικό Πρωτάθλημα. Αφού έλειψε για τρία χρόνια, ο Γκόλνταστ επέστρεψε στο WWE και δημιούργησε ομάδα με τον Μπούκερ Τι, κερδίζοντας το Παγκόσμιο Πρωτάθλημα Ομάδων.

Το 2003 αποδεσμεύτηκε ξανά απο την εταιρεία και άρχισε να παλεύει στις ανεξάρτητες εταιρείες της πάλης και στο TNA Wrestling. Το 2006 έκανε ένα σύντομο πέρασμα απο το WWE και επέστρεψε μόνιμα το 2008. Αφού πέρασε απο όλα τα εβδομαδιαία σόου (Raw, SmackDown,ECW), το 2011 απέκτησε ρόλο παραγωγού στα παρασκήνια του WWE. Μετά απο ένα χρόνο αποδεσμεύτηκε ξανά. Το 2013 επέστρεψε και κατέκτησε το Ομαδικό Πρωτάθλημα με τον αδερφό του, Κόντι Ρόουντς.

## Πρωταθλήματα
* Διηπειρωτικό Πρωτάθλημα WWE (3 φορές)
* Σκληροπυρηνικό Πρωτάθλημα (9 φορές)
* Παγκόσμιο Πρωτάθλημα Ομάδων (1 φορά) – με Μπούκερ Τι
* Ομαδικό Πρωτάθλημα WWE (1 φορά) - με Κόντι Ρόουντς

## Πηγές
* https://web.archive.org/web/20130515110507/http://prowrestling.about.com/od/wwesmackdownwrestlers/a/Goldust-Timeline.htm
## Παραπομπές


Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Μονάδα Αεροπορικών Επιχειρήσεων (Κύπρος)

Η **Μονάδα Αεροπορικών Επιχειρήσεων** (Μ.Α.ΕΠ.) είναι μονάδα, που υπάγεται στο Αρχηγείο της Αστυνομίας Κύπρου, η οποία χειρίζεται τα εναέρια μέσα διαθέσιμα στην Αστυνομία. Ιδρύθηκε στις 10/06 το 2008. Από τo Μάιο του 1990 μέχρι και τις 09 Ιουνίου 2008 λειτουργούσε ως Αεροπορική Πτέρυγα Αστυνομίας (Α.Π.Α.).

## Αρμοδιότητες και Καθήκοντα
Οι Αρμοδιότητες και τα Καθήκοντα της Μ.Α.ΕΠ. είναι:
 
1. Επιτήρηση των Ακτών και των Χωρικών Υδάτων της Δημοκρατίας και η διενέργεια περιπολιών εντός της περιοχής του FIR Λευκωσίας, σε συνεργασία με άλλες αρμόδιες υπηρεσίες για την πρόληψη και εξιχνίαση του εγκλήματος, ιδιαίτερα της διακίνησης ναρκωτικών, της λαθρομετανάστευσης, του λαθρεμπορίου και της τρομοκρατίας.

2. Επιτήρηση και παρακολούθηση των κύριων οδικών αρτηριών και της τροχαίας κίνησης.

3. Διενέργεια περιπολιών εντός του FIR Λευκωσίας με σκοπό τον εντοπισμό και διάσωση ζωής και περιουσίας σε περιπτώσεις θεομηνιών ή οποιωνδήποτε ατυχημάτων και δυστυχημάτων.

4. Μεταφορά σοβαρά ασθενών ή σοβαρά τραυματιών σε κατάλληλο ιατρικό κέντρο στο εσωτερικό ή και στο εξωτερικό.

5. Κατάσβεση πυρκαγιών σε συνεργασία με άλλες αρμόδιες υπηρεσίες του Κράτους.

6. Έρευνες για διάσωση ζωής και περιουσίας και εντοπισμό τεκμηρίων με τη βοήθεια δυτών.

7. Μεταφορά ή συνοδεία του Προέδρου της Δημοκρατίας, ξένων επισήμων ή υψηλά ιστάμενων κυβερνητικών προσώπων.

8. Μεταφορά μελών της Αστυνομίας ή άλλων Κρατικών Λειτουργών σε ειδικές υπηρεσιακές αποστολές.

9. Εκτέλεση οποιωνδήποτε αποστολών που ανατίθενται από το Κέντρο Συντονισμού Έρευνας και Διάσωσης (Κ.Σ.Ε.Δ).

10. Εκτέλεση οποιωνδήποτε άλλων καθηκόντων που ανατίθενται από τον Αρχηγό Αστυνομίας ή το Βοηθό Αρχηγό (Υ).

## Εξοπλισμός

### Εναέρια Μέσα

## Δείτε επίσης
**Θέματα σχετικά με σώματα ασφαλείας Κύπρου:**
* Αστυνομία Κύπρου

**Θέματα σχετικά με την αποστολή της Μ.Α.ΕΠ.:**
* Έρευνα και διάσωση

## Παραπομπές


## Εξωτερικοί σύνδεσμοι
*Επίσημη ιστοσελίδα Αστυνομίας Κύπρου
*Επίσημη ιστοσελίδα Πυροσβεστικής Υπηρεσίας Κύπρου
*Επίσημη ιστοσελίδα Υπουργείου Δικαιοσύνης και Δημοσίας Τάξεως της Κυπριακής Δημοκρατίας

Αεροπορικων
Κατηγορία:Αεροπορία στην Κύπρο
Μομτσίλο Γιάνκοβιτς

Ο **Μομτσίλο Γιάνκοβιτς** (*[[σερβικά]] : Момчило Јанковић*), (Νις 24 Νοεμβρίου 1883 - Βελιγράδι 27 Νοεμβρίου 1944) ήταν Γιουγκοσλάβος πολιτικός και υπουργός στις κατοχικές κυβερνήσεις της Σερβίας κατά τον Β΄ παγκόσμιο πόλεμο.

## Βιογραφία
Τελείωσε το δημοτικό και το γυμνάσιο στην Νις και έπειτα σπούδασε στην νομική σχολή του Βελιγραδίου. Μετά την αποφοίτησή του επέστρεψε στη Νις  όπου εργάστηκε ως γραμματέας του δικαστηρίου του πρωτοδικείου της πολης το 1910. Ο Γιάνκοβιτς επιμελήθηκε την εφημερίδα «Εμπόριο» του Νις το 1911.

Εξελέγη το 1938 μέλος του Κοινοβουλίου του Βασιλείου της Γιουγκοσλαβίας στις εκλογές του Δεκεμβρίου 1938. Στη συνέχεια μετακόμισε στο Βελιγράδι όπου εργάστηκε ως δικηγόρος. Κατά την Γερμανική κατοχή ήταν υπουργός δικαιοσύνης της Στην κατοχική κυβέρνηση του Μίλαν Ατσίμοβιτς. Έπειτα στην κυβέρνηση εθνικής σωτηρίας του Μίλαν Νέντιτς ήταν υπουργός άνευ χαρτοφυλακίου. Αποσύρθηκε από την κυβέρνηση στις 5 Οκτωβρίου 1941 λόγω διαφωνίας με την πολιτική των παραχωρήσεων στους Γερμανούς. Μετά από αυτό αποσύρθηκε από την πολιτική.

Συνελήφθη από την νέα κυβέρνηση της Γιουγκοσλαβίας στις 21 Οκτωβρίου 1944 δικάστηκε σε στρατιωτικό δικαστήριο του πρώτου σώματος της προλεταριακής όπου τον καταδίκασε σε θάνατο κι εκτελέστηκε με τουφεκισμό. Το 2012 δικαστική απόφαση αποκατέστησε το όνομα του.

Παντρεύτηκε την Έρνα Μίλιτσα Λούκσιτς με τον οποία είχε τρεις γιους, τον Σλόμπονταν (1920), τον Πέντραγκ (1921) και τον Μίλαν (1927). Η Έρνα είχε από τον προηγούμενο γάμο της με τον Ντούσαν Πόποβιτς (1884-1918) μια κόρη την Μάρα (1917-2007) που παντρεύτηκε μέλος της οικογένειας Πρότιτς.

## Παραπομπές


## Πηγές
* 

Κατηγορία:Γιουγκοσλάβοι νομικοί
Κατηγορία:Υπουργοί δικαιοσύνης της Σερβίας
Κατηγορία:Υπουργοί άνευ χαρτοφυλακίου της Σερβίας
Μίλοραντ Νεντελίκοβιτς

Ο **Μίλοραντ Νεντελίκοβιτς** (*[[σερβικά]]: Милорад Недељковић*) (Κνιάζεβατς 21 Νοεμβρίου 1883 - Γαλλία 1961) ήταν οικονομολόγος, καθηγητής του πανεπιστημίου, συγγραφέας και και υπουργός Εθνικής Οικονομίας στη Σερβική κατοχική κυβέρνηση Νέντιτς.

## Βιογραφία
Πατέρας του ήταν ο Μίλαν Στοΐκοβιτς και μητέρα του η Μάρα. Στο Βελιγράδι τελείωσε το δημοτικό σχολείο και το γυμνάσιο και έπειτα γράφτηκε στη νομική σχολή. Το 1907 πήρε διδακτορικό στις οικονομικές επιστήμες στο πανεπιστήμιο του Βελιγραδίου. Συνέχισε τις σπουδές του στα πανεπιστήμια της Βιέννης, του Μονάχου, του Λονδίνου και του Παρισιού.

Διετέλεσε διευθυντής της κεντρικής τράπεζας της Σερβίας στο Σεράγεβο, γενικός επιθεωρητής του υπουργείου οικονομικών, ο τότε διευθυντής του ταχυδρομικού ταμιευτηρίου. Ήταν καθηγητής οικονομικών στη νομική σχολή στη Σουμπότιτσα.

Συμμετείχε στον Β΄ Παγκόσμιο Πόλεμο όπου συνελήφθη το 1941. Μετά την επιστροφή του στη Σερβία προσχώρησε στην κυβέρνηση Νέντιτς ως υπουργός εθνικής οικονομίας. Μετά τη λήξη του πολέμου διέφυγε στη Γαλλία όπου πέθανε το 1961 στην εξορία.

Παντρεύτηκε την ηθοποιό Ντεσάνκα Ντούγκαλιτς το 1931 και είχαν ένα γιο τον Μπόζινταρ Μπόσκο.

Άφησε ένα ογκώδες συγγραφικό έργο με θέμα την οικονομία, τα πιο σημαντικά έργα είναι:
* 1907. *Заштита сеоског поседа*
* 1909. *Историја српских државних дугова*, 306 страна. 
* 1921. *Основи политичке економије*, 595 страна.
* 1923. *Наука о финансијама*, 307 страна.
* 1923. *Економско-финансијска студија о држави - теорија чинилаца производње, теорија пореза*, 50 страна.
* 1929. *Наш валутни проблем*
* 1933. *Економски и правни проблем улога на штедњу*, 71 страна.
* 1933. *Поглед на данашњу кризу и њено решење*, 80 страна

## Παραπομπές


## Πηγές
* 

Κατηγορία:Σέρβοι οικονομολόγοι
Κατηγορία:Σέρβοι πανεπιστημιακοί
Κατηγορία:Σέρβοι συγγραφείς
Κατηγορία:Υπουργοί εθνικής οικονομίας της Σερβίας
Γονόρροια

Η **γονορροία** (ή **βλεννόρροια**) είναι κοινό σεξουαλικώς μεταδιδόμενο νόσημα που οφείλεται σε λοίμωξη από το βακτήριο Ναϊσσέρια της γονόρροιας (*Neisseria gonorrhoeae*). Αυτοί οι κόκκοι είναι ενδοκυτταρικοί και εμφανίζονται συνήθως σε ζεύγη (διπλόκοκκοι) σε σχήμα κόκκων καφέ.

Μπορεί να αναπτυχθεί  και να πολλαπλασιαστεί ανάλογα με το είδος της σεξουαλικής επαφής, κολπικής, στοματικής ή πρωκτικής, στα όργανα και τους ιστούς αυτών των περιοχών.

## Τρόπος Μόλυνσης

Ο κύριος τρόπος μετάδοσης της γονορροια είναι με την σεξουαλική επαφή. Το στοματικό σεξ (προς άντρα) μπορεί να οδηγήσει σε φαρυγγικές λοιμώξεις ενώ το στοματικό σεξ σε γυναίκα με λοίμωξη, δεν μεταδίδει συνήθως την νόσο.

## Συμπτώματα

Στους άντρες η γονοκοκκική ουρηθρήτιδα εμφανίζεται με ουρηθρίτιδα, δηλαδή πόνο στην ουρήθρα ο οποίος μπορεί να συνοδεύεται με οίδημα και εκροή πυώδους υγρού. Πριν την εποχή των αντιβιωτικών, η συμπτωματολογια διαρκουσε 8 εβδομαδες και μπορουσε να επιπλεχθει με ορχίτιδα ή επιδιδυμίτιδα.

## Θεραπεία
Η θεραπεία είναι συνήθως με κεφτριαξόνη (Rocephin), καθώς έχει αναπτυχθεί αντοχή σε πολλά από τα φάρμακα που χρησιμοποιούνταν προηγουμένως. Δίνεται συνήθως σε συνδυασμό με αζιθρομυκίνη ή δοξυκυκλίνη, καθώς η γονόρροια μπορεί να συνυπάρχει με χλαμύδια, η οποία δεν θεραπεύεται με κεφτριαξόνη. Παρόλα αυτά έχει αρχίσει να εμφανίζεται αντοχή και σε αυτό το φάρμακο.

## Επιδημιολογία
Ο Παγκόσμιος Οργανισμός Υγείας υπολογίζει ότι λαμβάνουν χώρα περίπου 62 εκατομμύρια περιπτώσεις λοίμωξης από γονόρροια κάθε χρόνο. Το 2010 προκάλεσε περίπου 900 θανάτους, σε σχέση με τους 1.100 το 1990. Στις Η.Π.Α. το κέντρο ελέγχου νοσημάτων υπολογίζει ότι κάθε χρόνο λαμβάνουν χώρα 820.000 νέα περιστατικά, από τα οποία 570.000 στις ηλικίες 15 με 24. Το 2011, καταγράφηκαν στις ΗΠΑ 321.849 περιστατικά. Είναι το δεύτερο συχνότερο βακτηριακό σεξουαλικώς μεταδιδομένο νόσημα μετά τα χλαμύδια. Μετά την επιβολή προγράμματος ελέγχου της γονόρροιας την δεκαετία του 1970, η επίπτωση γονόρροιας μειώθηκε κατά 74% (περίοδος 1974-1997).

## Παραπομπές


Κατηγορία:Λοιμώδεις ασθένειες
Κατηγορία:Σεξουαλικώς μεταδιδόμενα νοσήματα
Μίλοσαβ Βασίλιεβιτς

Ο **Μίλοσαβ Βασίλιεβιτς** (*[[σερβικά]] : Милосав Васиљевић*) (1900 - ? ) ήταν Σέρβος πολιτικός και πανεπιστημιακός. 

Διετέλεσε βοηθός καθηγητής στο πανεπιστήμιο του Βελιγραδίου, και για ένα χρόνο διευθυντής της έκθεσης του Βελιγραδίου. Ήταν μέλος του κόμματος του βασιλείου της Γιουγκοσλαβίας "Χορωδία κίνηση του Γιουγκοσλαβικού λαού" και φυλακίστηκε χωρίς δίκη έπειτα από τις διώξεις των στελεχών του κόμματος.

Κατά τον Β΄ παγκόσμιο πόλεμο ήταν υπουργός εθνικής οικονομίας υπεύθυνος για τα δάση και τα ορυχεία στην κατοχική κυβέρνηση το 1941. Μετά την λήξη του πολέμου διέφυγε στην Αργεντινή όπου και πέθανε, η κηδεία του πραγματοποιήθηκε στην εκκλησία του Αγίου Σάββα στο Μπουένος Άιρες.

## Έργα του
* *Истина о СССР-у*, 
* *Управљање предузећем са особитим погледом на грађевинско предузеће*, 1934.
* *Правци сутрашњице у етици, политичкој економији, политици*, 1934.
* *Зборашки социолошки требник*, 1940.
* *Човек и заједница: Основи савремене социологије*, 1944.

## Πηγές
* 
* Др Драган Суботић: *Органска мисао Срба у XIX и XX веку*, књиге 1 и 2, Београд, 1999.
* 

## Εξωτερικοί σύνδεσμοι
* др Слободан Ђ. Керкез: Просветно-културна политика у Србији 1941-1944, Филозофски факултет Ниш
* Квантитет уместо квалитета 
* Народно предање против демократије и комунизма 
* Љотић и Васиљевић о сталежима, сталешкој демократији и органској сталешкој држави

Κατηγορία:Σέρβοι συγγραφείς
Κατηγορία:Σέρβοι πανεπιστημιακοί
Κατηγορία:Υπουργοί εθνικής οικονομίας της Σερβίας
Κατηγορία:Γιουγκοσλάβοι πολιτικοί
NL

Η συντομογραφία λατινικών χαρακτήρων **NL** ή **Nl** ή **nl**, μπορεί να αναφέρεται:

## Γεωγραφικοί προσδιορισμοί
*Στην Ολλανδία, χώρα της Ευρώπης, κατά ISO 3166-2
**Ως .nl, στον top-level domain κωδικό για την Ολλανδία στο διαδίκτυο.
*Στη Νέα Γη και Λαμπραντόρ, επαρχία του Καναδά.
*Στο Νουέβο Λεόν, πολιτεία του Μεξικού.

## Άλλες χρήσεις
*Στην Nl (Unix), εντολή του Unix.
*Στην Ολλανδική γλώσσα, κατά ISO 639-1.
*Στη Νέα Τουρκική λίρα, νόμισμα.
*Στη New Line Cinema, εταιρεία παραγωγής ταινιών.
Τσέστερ Σίτι ΦΚ

Η **Τσέστερ Σίτι ΦΚ** ήταν αγγλική ποδοσφαιρική ομάδα από το Τσέστερ η οποία αγωνίστηκε σε διάγορες κατηγορίες μεταξύ του 1885 και του 2010. Η ομάδα ιδρύθηκε σαν **Τσέστερ ΦΚ** και εντάχθηκε στη Φούτμπολ Λιγκ (Αγγλία) το 1931. Τις επόμενες δεκαετίας η ομάδα αγωνιζόταν σε χαμηλότερες κατηγορίες. 

Η διάλυση του συλλόγου ξεκίνησε αφότου τέθηκε υπό καθεστώς εκκαθάρισης τον Ιανουάριο του 2010. Αυτό συνέβη λόγω των επαναλαμβανόμενων οικονομικών προβλημάτων κατά τη διάρκεια της Φούτμπολ Κόνφερενς 2009-10. Παρόλο που η ομάδα τέθηκε προς πώληση, ανεστάλη η συμμετοχή της στην Κόνφερενς Πρέμιερ για παραβίαση κανόνων. Το Φεβρουάριο του 2010 αποβλήθηκε από το πρωτάθλημα. Η ομάδα προσπάθησε να ενταχθεί στο Πρωτάθλημα ποδοσφαίρου Ουαλίας, αλλά διαλύθηκε και επίσημα το Μάρτιο του 2010. 

## Παραπομπές


## Εξωτερικοί σύνδεσμοι
*Επίσημη ιστοσελίδα


Κατηγορία:Ιδρύσεις ποδοσφαιρικών ομάδων το 1885
Κατηγορία:Ποδοσφαιρικές ομάδες Αγγλίας
Τσέστερφιλντ ΦΚ

Η **Τσέστερφιλντ ΦΚ** είναι μια αγγλική ποδοσφαιρική ομάδα από το Τσέστερφιλντ, η οποία αγωνίζεται στη Φούτμπολ Λιγκ Ουάν, την 3η κατηγορία του αγγλικού συστήματος ποδοσφαίρου. Η ομάδα ήταν ανάμεσα στους ιδρυτές της Φούτμπολ Λιγκ Θερτ Ντιβίζιον Νορθ το 1921–22 και παρέμεινε στη Φούτμπολ Λιγκ (Αγγλία) απ΄οτότε. Παρόλο που δεν αγωνίστηκαν ποτέ στην ανώτατη κατηγορία, συμμετείχαν στη δεύτερη βαθμίδα δύο φορές τη δεκαετία του 1930. 

Η πιο πρόσφατη σημαντική επιτυχία της ομάδας ήταν τη δεκαετία του 1990, όταν κέρδισαν τα πλέι-οφ της Φούτμπολ Λιγκ Θερτ Ντιβίζιον στο
Wembley το 1995 και έφτασαν στα ημιτελικά του Κυπέλλου Αγγλίας δύο χρόνια αργότερα (ήταν η πρώτη ομάδα εκτός των δύο ανώτατων κατηγοριών που έφτασε στα ημιτελικά μετά την Πλύμουθ Αργκάιλ το 1984).

## Εξωτερικοί συνδέσμοι
*Επίσημη ιστοσελίδα

## Παραπομπές



Κατηγορία:Ιδρύσεις ποδοσφαιρικών ομάδων το 1867
Κατηγορία:Ιδρύσεις ποδοσφαιρικών ομάδων το 1919
Κατηγορία:Ποδοσφαιρικές ομάδες Αγγλίας
Ιωάννης Τριανταφυλλίδης

Ο **Ιωάννης Τριανταφυλλίδης** (1913-1963) ήταν Έλληνας δικηγόρος και πολιτικός. Υπηρέτησε ως βουλευτής Έβρου από το 1956 ως το 1961.

## Βιογραφία
Γεννήθηκε το 1913, γιος του Γεωργίου Τριανταφυλλίδη.
Σπούδασε νομικά και εργάστηκε ως δικηγόρος στην Αλεξανδρούπολη. Στις εκλογές του 1956 εξελέγη  βουλευτής Έβρου με το Κόμμα Αγροτών και Εργαζομένων του Αλέξανδρου Μπαλτατζή και επανεξελέγη στις εκλογές του 1958 με την ΠΑΔΕ. Στην εκλογική αναμέτρηση του 1958 ήταν πρώτος σε σταυρούς από το κόμμα του, με 6.201.

Πέθανε σε ηλικία 50 ετών στην Αθήνα στις 16 Νοεμβρίου 1963 και η σορός του μεταφέρθηκε στην Αλεξανδρούπολη με την κηδεία του να γίνεται στον ναό του Αγίου Νικολάου. Κατέλιπε σύζυγο και παιδιά.

## Παραπομπές


Κατηγορία:Βουλευτές Έβρου
Κατηγορία:Βουλευτές εκλεγμένοι με το Κόμμα Αγροτών και Εργαζομένων
Κατηγορία:Βουλευτές εκλεγμένοι με την Προοδευτική Αγροτική Δημοκρατική Ένωση
Τορκί Γιουνάιτεντ

Η **Τορκί Γιουνάιτεντ** είναι μια αγγλική ποδοσφαιρική ομάδα από το Τορκί. Η ομάδα συμμετέχει στη Φούτμπολ Λιγκ Του, την τέταρτη κατηγορία του αγγλικού ποδοσφαίρου. Χρώματα της ομάδας είναι το διακριτικό κίτρινο, το λευκό και το μπλε. Αγωνίζεται στο στάδιο Plainmoor.

## Τίτλοι
***[[Φούτμπολ Λιγκ Του]]**
**3η θέση: 1959/60, 1965/66, 2003/04

***[[Φούτμπολ Λιγκ Θερτ Ντιβίζιον Σάουθ]]**
**Φιναλίστ: 1956/1957

***[[Φούτμπολ Λιγκ Φορ Ντιβίζιον]]**
**Νικήτρια πλέι-οφ: 1990/91

***[[Κόνφερενς Πρέμιερ]]:**
**Νικήτρια πλέι-οφ (1): 2008–09

***[[Σάδερν Φούτμπολ Λιγκ]]**
**Νικήτρια (1): 1926/27

***Plymouth and District League**
**Νικήτρια (1): 1911/12

***Torquay and District League**
**Νικήτρια (1): 1908/09

***[[Λιγκ Τρόφι]]**
**Φιναλίστ 1988/89

***[[FA Trophy]]**
**Φιναλίστ 2007/08

***Devon Senior Cup**
**Winners (2): 1910/11 and 1921/22

## Εξωτερικοί σύνδεσμοι

* Επίσημη ιστοσελίδα
* Torquay United Fans Unofficial Forum


Κατηγορία:Ιδρύσεις ποδοσφαιρικών ομάδων το 1899
Κατηγορία:Ποδοσφαιρικές ομάδες Αγγλίας
Εκκλησία Αγίου Νικολάου (Στιπ)

Η **Εκκλησία του Αγίου Νικολάου** () είναι ορθόδοξη εκκλησία η οποία βρίσκεται στο Στιπ, πόλη του ανατολικού τμήματος της Βόρειας Μακεδονίας. Βρίσκεται στο κέντρο της πόλης, κοντά στο Μουσείο του Στιπ και λίγα μέτρα χαμηλότερα του Φρουρίου του Ισάρ. Χρησιμεύει ως καθεδρικός ναός της επαρχίας της Μπρεγκάλνιτσα, η οποία καλύπτει το κεντροανατολικό τμήμα της χώρας.

## Περιγραφή
Η σημερινή εκκλησία χτίστηκε πάνω στα ερείπια παλαιότερου ιερού ναού, ο οποίος χρονολογείται στο 1341. Καθιερώθηκε στις 10 Μαΐου 1867. Είναι τρίφυλλη βασιλική, περιτριγυρισμένη από προστώα στα δυτικά, τα βόρεια και τα νότια. Το εσωτερικό είναι διακοσμημέμνο με τοιχογραφίες και ξυλόγλυπτα στοιχεία.

## Γαλαρία
Η εκκλησία περιλαμβάνει μια γαλαρία εικόνων την οποία διαχειρίζεται το μουσείο του Στιπ. Τα έργα τέχνης που εκτίθενται σε αυτήν χρονολογούνται στην πλειοψηφία τους από τον 19ο αιώνα, αν και ορισμένες εικόνες φιλοτεχνήθηκαν κατά τον 17ο και 18ο αιώνα, κυρίως από ντόπιους εικονογράφους. Στην γαλαρία αυτή εκτίθενται, επίσης, ορισμένα θρησκευτικά κειμήλια και γαμήλια στεφάνια που χρονολογούνται από τον 19ο αιώνα. Παράλληλα, το μουσείο του Στιπ φιλοξενεί κι άλλες εικόνες στην Εκκλησία της Κοιμήσεως του χωριού του Νόβο Σέλο, το οποίο βρίσκεται στην έξοδο της πόλης.

## Δείτε επίσης
* Στιπ

## Παραπομπές


## Εξωτερικοί σύνδεσμοι
* 

Νικολαου Στιπ
Στιπ
Κατηγορία:Στιπ
Βουλευτικές εκλογές στο Λουξεμβούργο 2009

Στις **βουλευτικές εκλογές του 2009** στο Λουξεμβούργο, το κυβερνών Χριστιανοσοσιαλιστικό Λαϊκό Κόμμα του πρωθυπουργού Ζαν-Κλοντ Γιούνκερ κέρδισε άλλη μια νίκη, με 26 επί συνόλου 60 εδρών στη Βουλή.

Οι εκλογές διεξήχθησαν στις 7 Ιουνίου του 2009, ταυτόχρονα με τις Ευρωεκλογές. 

Το CSV μετά τις εκλογές ήταν σε θέση να σχηματίσει κυβέρνηση με οποιοδήποτε από τα 3 κόμματα: LSAP (εταίρος στην πρώτη κυβέρνηση του Γιούνκερ), το DP (εταίρος στην κυβέρνηση Γιούνκερ-Πολφέρ) και με τους Πράσινους (οι οποίοι ουδέποτε εισήλθαν στο Κοινοβούλιο).  Ωστόσο, το DP και οι Πράσινοι απέκλεισαν την πιθανότητα να συνεργαστούν σε συνασπισμό με το  CSV.  Το CSV και το LSAP συμφώνησαν για το σχηματισμό κυβέρνησης συνασπισμού, με πρωθυπουργό τον Γιούνκερ και αντιπρόεδρο της κυβέρνησης τον Ζαν Άσελμπορν. Η σύνθεση της νέας κυβέρνησης ανακοινώθηκε στις 23 Ιουλίου 2009.

## Αποτελέσματα

## Παραπομπές

2009
Λουξεμβουργο
Στίβενεϊτζ ΦΚ

Η **Στίβενεϊτζ ΦΚ** είναι μια αγγλική ποδοσφαιρική ομάδα με βάση το Στίβενεϊτζ. Η ομάδα αγωνίζεται στη Φούτμπολ Λιγκ Ουάν, την τρίτη κατηγορία του ποδοσφαιρικού πρωταθλήματος Αγγλίας, έχοντας κερδίσει την άνοδο από τη Φούτμπολ Λιγκ Του την περίοδο 2010-11. 
 
Ιδρύθηκε το 1976. Προβιβάστηκε στην Κόνφερενς Πρέμιερ το 1994. Την περίοδο 2009-10 κέρδισε την Κόνφερενς Πρέμιερ και ανέβηκε στη Φούτμπολ Λιγκ (Αγγλία).

Το 2007 έγινε η πρώτη ομάδα κέρδισε τον τελικό του FA Trophy στο Στάδιο Γουέμπλεϊ με αντίπαλο την Κιντερμίνστερ Χάριερς ΦΚ με σκορ 3-2, μπροστά σε 53.262 θεατές. Κατέκτησε εκ νέου το συγκεκριμένο τρόπαιο το 2009, καταβάλοντας στον τελικό την αντίσταση της Γιορκ Σίτι.

## Παραπομπές


## Εξωτερικοί σύνδεσμοι
*
*


Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1976
Λαδοπόταμος (αποσαφήνιση)

Με την ονομασία **Λαδοπόταμος** μπορεί να αναφέρονται:

* Λαδοπόταμος (Μακεδονία), ποταμός της Δυτικής Μακεδονίας, παραπόταμος του Αλιάκμονα.
* Λαδοπόταμος (Πελοπόννησος), ποταμός της Αχαΐας.
Άντριαν Χάσλερ

Ο **Άντριαν Χάσλερ** (Adrian Hasler, γενν. στις 11 Φεβρουαρίου 1964) είναι αρχηγός της Εθνικής Αστυνομίας του Λίχτενσταϊν και υπηρέτησε ως πρωθυπουργός του κρατιδίου από τις 27 Μαρτίου 2013 ως τις 25 Μαρτίου 2021.

## Σπουδές και προσωπική ζωή
Σπούδασε οικονομολόγος. Φοίτησε στο Γυμνάσιο του πριγκιπάτου και σπούδασε διοίκηση επιχειρήσεων στο πανεπιστήμιο του Αγίου Γάλλου. Εξελέγη βουλευτής στις εκλογές του 2001 με το Προοδευτικό Κόμμα των Πολιτών (FBP) και παραιτήθηκε το Μάρτιο του 2004, προκειμένου να αναλάβει νέος αρχηγός της Αστυνομίας. Την 1η Απριλίου 2004 απέλυσε τον προσωρινό αρχηγό της Αστυνομίας, Μάρτιν Μάγιερ και αργότερα και τον υπαρχηγό του. Είναι παντρεμένος με την Γκουντρούν Χάσλερ και έχουν 2 γιους, τον Πασκάλ και το Λουί.

## Πρωθυπουργία
Το 2012 πήρε το χρίσμα από το FBP και έγινε υποψήφιος πρωθυπουργός. Μετά την εκλογική του νίκη το 2013 ορκίστηκε πρωθυπουργός, το Μάρτιο του 2013. Ο νέος πρωθυπουργός δήλωσε ότι είναι έτοιμος να συζητήσει την ανταλλαγή πληροφοριών με την Ευρωπαϊκή Ένωση για τους καταθέτες των τραπεζών στο πριγκιπάτο.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Λίχτενσταϊν
Μίλομιρ Μίνιτς

Ο **Μίλομιρ Μίνιτς** (*[[σερβικά]] : Миломир Минић*) (Ντράσιτς 5 Οκτωβρίου 1950) είναι Σέρβος πολιτικός, πρώην πρωθυπουργός και μέλος του Σοσιαλιστικού κόμματος της Σερβίας. 

## Βιογραφία
Τελείωσε την πρωτοβάθμια και δευτεροβάθμια εκπαίδευση στο Βάλιεβο κι έπειτα σπούδασε στη νομική σχολή.

Ως νεαρός διετέλεσε πρόεδρος της επαρχιακής επιτροπής της ένωσης σοσιαλιστικής νεολαίας του Βάλιεβο και σε πολλές κομματικές θέσεις στην Γιουγκοσλαβία. Ήταν ο πρόεδρος του διοικητικού συμβουλίου της ομοσπονδιακής εταιρείας σιδηροδρόμων. Πρόεδρος του συμβουλίου των πολιτών της συνέλευσης της Γιουγκοσλαβίας εξελέγη το 1994.

Τον Οκτώβριο του 2000 μετά τη νίκη του συνασπισμού DOS στις ομοσπονδιακές εκλογές της Σερβίας, διορίστηκε πρωθυπουργός της Σερβίας σε μία κυβέρνηση συνασπισμού τριών κομμάτων. Στην θέση παρέμεινε μέχρι τις βουλευτικές εκλογές, όπου ανέδειξαν πρωθυπουργό τον Ζόραν Τζίντζιτς.

## Παραπομπές


Κατηγορία:Σέρβοι νομικοί
Κατηγορία:Πρωθυπουργοί της Σερβίας